Paul-Gerhard Hörschelmann

Paul-Gerhard Hörschelmann (10. detsember 1931 Nõmme – 24. detsember 2023In memoriam Paul-Gerhard von Hoerschelmann, Eesti Kirik,  10. jaanuar 2024 Nr 1) oli Eestis sündinud baltisaksa vaimulik. 

Paul-Gerhard Hörschelmann sündis 1931. aastal Nõmmel, Nõmme Saksa Lunastaja koguduse kirikuõpetaja Gotthard Hörschelmanni (1903–1976) peres. Hörschelmannid lahkusid Eestist 1939. aastal baltisakslaste ümberasumisel.

Lõpetas gümnaasiumi Lüchowis (Lüchow-Dannenbergi maakonnas, Alam-Saksi liidumaal). Usuteadust õppis ta Tübingeni, Heidelbergi ja Kieli ülikoolis. Ordineeriti õpetajaks 8. mail 1960Eesti Evangeelne Luterlik Kirik. Teatmik seisuga 23. aprill 1998. Tallinn  1998 Kielis. 

Aastatel 1960–1966 oli ta õpetaja Flintbekis (Rendsburg-Eckernförde kreisis, Schleswig-Holsteini liidumaal). Alates 1966 oli sotsiaalpastor ja liidumaa esindaja meestetöös Põhja-Elbe Evangeelses Luterlikus Kirikus. Alates 1972 Saksamaa Evangeelse Kiriku (EKD) meestetöö eesistuja, seejärel uuringute juht Sönnebüllis Bredstedti lähedal (Nordfrieslandi kreisis, Schleswig-Holsteini liidumaal)Lexikon deutschbaltischer Theologen seit 1920. Bearbeitet von Wilhelm Neander. 2 auflage 1988, bearbeitet von C. Helmut Intelmann. 1984–1994 Breklumi pastoraalseminari direktor.

1996–1998 oli Hörschelmann EELK Usuteaduse Instituudi rektor.

 Isiklikku 
Tema isa Gotthard Hörschelmann oli Nõmme Saksa Lunastaja koguduse õpetaja, isapoolne vanaisa Paul Alexander Robert Hörschelmann oli Vändra ja Tallinna Oleviste koguduse õpetaja, emapoolne vanaisa oli Hageri koguduse õpetaja Konstantin Thomson. Vend Werner Hörschelmann (1938–2022) (:de:Werner Hoerschelmann) oli vaimulik.

 Viited 

Kategooria:Eesti teoloogid
Kategooria:EELK Usuteaduse Instituudi rektorid
Kategooria:Baltisaksa vaimulikud
Paul-Gerhard
Kategooria:Sündinud 1931
Kategooria:Surnud 2023